Ir-Regolament tal-Kummissijoni (KEE) Nru. 1259/97
tal-1 ta’ Lulju 1997
li jemenda r-Regolament (KE) Nru. 1501/95 li jistabbilixxi ċerti regoli dettaljati għall-applikazzjoni tar-regolament tal-Kunsill (KEE) Nru. 1766/92 għall-għoti ta’ rifużjoni ta’ esportazzjoni fuq iċ-ċereali u l-miżuri li jridu jittieħdu f’każ ta’ ċaqlieq fis-suq taċ-ċereali
Il-Kummissjoni tal-Komunitajiet Ewropej,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru. 1766/92 tat-30 ta’ Ġunju 1992 dwar l-organizazzjoni komuni tas-suq fiċ-ċereali [1], kif l-aħħar emendat bir-Regolament tal-Kummissjoni (KE) Nru. 923/96 [2], u b’mod partikolari l-Artikolu 13 tiegħu,
Billi r-Regolament tal-Kummissjoni (KE) Nru. 1501/95 [3], kif l-aħħar emendat bir-Regolament (KE) Nru. 95/96 [4], jistabbilixxi ċerti regoli dettaljati dwar ir-rifużjoni ta’ esportazzjoni fuq ċereali, b’mod partikolari fil-kuntest ta’ appalti;
Billi l-Artikolu 18 tar-Regolament tal-Kummissjoni (KEE) Nru. 3665/87 tas-27 ta’ Novembru 1987 li jistabbilixi regoli dettaljati komuni għall-applikazzjoni tas-sistema ta’ rifużjoni ta’ esportazzjoni ta’ prodotti agrikoli [5], kif l-aħħar emendat bir-Regolament (KE) Nru. 815/97 [6], jistabbilixxi regoli ġenerali dwar prova li ġew osservati l-formalitajiet tad-dwana għar-rilaxx għall-konsum; billi l-Artikolu 13 tar-Regolament (KE) Nru. 1501/95 jipprovdi għal deroga minn dawn ir-rekwiżiti f’każijiet fejn l-esportazzjoni issir bil-baħar; billi, għaċ-ċarezza, il-każijiet fejn din id-deroga tapplika jridu jkunu speċifikati u iktar ċari, b’mod partikolari rigward il-fatt li l-eżenzjoni tiġi aċċettata biss fejn ir-rifużjoni ġiet stabbilita f’kuntratt li ngħata lill-pajjiżi terzi biss mingħajr eċċezzjoni;
Billi jrid isir possibli li jingħataw kuntratti li jistabbilixxu rifużjonijiet jew taxxi ta’ esportazzjoni mingħajr ma’ jfixklu l-kontinwità f’sitwazzjonijiet ta’ suq transizzjonali; billi, għaldaqstant, offerti li għandhom x’jaqsmu mar-rifużjoni jridu jaqblu ma’ offerti li jirrigwardaw taxxi u ma’ jridx ikun hemm xi jwaqqaf sadattant il-proċess ta’ appalt;
Billi l-miżuri msemmijin f’dan ir-Regolament huma skond l-opinjoni tal-Kumitat ta’ Ġestjoni taċ-Ċereali,
ADOTTAT DAN IR-REGOLAMENT:
Artikolu 1
L-ewwel paragrafu fl-Artikolu 13 tar-Regolament (KE) Nru. 1501/95 qed jiġi mibdul b’dan li ġej:
"Minkejja l-Artikolu 18 tar-Regolament (KEE) Nru. 3665/87, prova li tlestew il-formalitajiet tad-dwana għar-rilaxx għall-konsum mhijiex ser tintalab f’każi ta’ rifużjoni stabbiliti f’kuntratt li ngħata għar-rifużjoni fuq esportazzjoni lill pajjiżi terzi kollha, sakemm l-operatur jagħti prova li l-kwantità ta’ mhux inqas minn 1500 tunnelata ta’ prodott taċ-ċereali ħareġ mit-territorju tad-dwana tal-Komunità abbord ta’ vapur li jiflaħ għall-baħar."
Artikolu 2
L-ewwel subparagrafu ta’ l-Artikolu 7(2) tar-Regolament (KE) Nru. 1501/95 qed jiġi mibdul b’dan li ġej:
"2. Billi rifużjoni ta’ esportazzjoni massima hi ffissata, l-kuntratt jingħata lil dak l-appaltatur jew appaltaturi li tefgħu l-offerti li huma ekwivalenti għal jew inqas mir-rifużjoni massima, kif ukoll lill dawk l-offerti ta’ dak l-appaltatur jew appaltaturi li tefgħu l-offerti li għandhom x’jaqsmu ma’ taxxa ta’ esportazzjoni."
Artikolu 3
Dan ir-Regolament ser jidħol fis-seħħ fit-tielet jum wara il-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta’ Lulju 1997.